CELEX: 62013TN0561
Language: bg
Date: 2013-10-24 00:00:00
Title: Дело T-561/13: Жалба, подадена на 24 октомври 2013 г. — Испания/Комисия

14.12.2013   
            
            
               BG
            
            
               Официален вестник на Европейския съюз
            
            
               C 367/37
            
         Жалба, подадена на 24 октомври 2013 г. — Испания/Комисия
   (Дело T-561/13)
   2013/C 367/67
   Език на производството: испански
   
      Страни
   
   
      Жалбоподател: Кралство Испания (представител: N. Díaz Abad, Abogado del Estado)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени частично обжалваното решение, доколкото с него са изключени разходите в размер на 757 968,97 EUR, направени от Кралство Испания в рамките на помощта ICDN на Програмата за развитие на селските райони на Галиция за периода 2007—2013 г., които разходи съответстват на понятието за неблагоприятни природни условия и
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   Настоящата жалба е подадена срещу Решение за изпълнение 2013/433/ЕС на Комисията от 13 август 2013 г. за изключване от финансиране от страна на Европейския съюз на някои разходи, направени от държавите членки в рамките на Европейския фонд за ориентиране и гарантиране на селското стопанство (ФЕОГА), секция „Гарантиране“, на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР).
   В подкрепа на жалбата си, жалбоподателят излага две правни основания.
   
               1.
            
            
               Първото правно основание е изведено от нарушение на член 10, параграфи 2 и 4 и на член 14, параграф 2 от Регламент № 1975/2006.
               
                           —
                        
                        
                           В това отношение Кралство Испания твърди, че задължението за преброяване на животните по време на проверките на място в рамките на помощта ICDN противоречи на непрекъснатия характер на критерия за коефициента на натовареност и на принципа на равно третиране. Кралство Испания твърди също, че Комисията е изтълкувала грешно посочените разпоредби, като е приела, че испанската система не може да провери по адекватен начин дали е изпълнен критерият за натовареност.
                        
                     
         
               2.
            
            
               Второто правно основание е изведено от нарушение на член 2, параграф 2 от Регламент № 1082/2003 и на член 26, параграф 2, буква б) от Регламент № 796/2004.
               
                           —
                        
                        
                           В това отношение Кралство Испания твърди, че обжалваното решение нарушава посочените разпоредби, доколкото изисква да се извърши преброяване на животните по време на осъществяване на проверката на място, за да се установи дали е изпълнен критерият за коефициента на натоварване.